[bookmark: _GoBack]Grad Crikvenica, Upravni odjel za društvene djelatnosti i lokalnu samoupravu na temelju Odluke o sufinanciranju prijevoza učenika i studenata („Službene novine“ Primorsko-goranske županije broj 50/09. i 35/13.) i Zaključka gradonačelnika, KLASA: 600-01/15-01/21, URBROJ: 2107/01-04/04-15-2  od 03. rujna 2015. godine

o b j a v l j u j e
JAVNI POZIV

za  prikupljanje dokumentacije za sufinanciranje prijevoza učenika i studenata sa područja Grada Crikvenice
za školsku odnosno akademsku godinu 2015./2016.

I.
	Predmet ovog javnog poziva je dostava dokumentacije za sufinanciranje prijevoza učenika i  studenata sa područja Grada Crikvenice u skladu sa Odlukom o sufinanciranju prijevoza učenika i studenata („Službene novine Primorsko-goranske županije“ br. 50/09. i 35/13.), za što su sredstva osigurana Proračunom Grada Crikvenice za 2015. godinu i planom Proračuna za 2016. godinu.

II.
	Pozivaju se srednjoškolci sa prebivalištem na području Grada Crikvenice koji svakodnevno putuju iz mjesta prebivališta u srednju školu (učenici samostalno odlučuju o izboru prijevoznika) da osobno, elektronskom poštom na adresu: dubravka.mijalic@crikvenica.hr  ili poštom (preporučeno) dostave, na adresu: 
GRAD CRIKVENICA,
Upravni odjel za društvene djelatnosti i lokalnu samoupravu
Kralja Tomislava 85
51260 CRIKVENICA
s naznakom: "DOKUMENTACIJA ZA SUFINANCIRANJE PRIJEVOZA  SREDNJOŠKOLACA“
slijedeću dokumentaciju:
1. Potvrdu o upisu u srednju školu za školsku 2015./2016. godinu (redovni upis)
2. Presliku osobne iskaznice ili uvjerenje o prebivalištu
3. Ispunjen obrazac o sufinanciranju prijevoza s ispunjenim podatkom o odabranom prijevozniku (obrazac je sastavni dio ovog javnog poziva i možete ga preuzeti sa Internet stranice Grada)

III.
Pozivaju se redovni studenti sa prebivalištem na području Grada Crikvenice koji svakodnevno putuju iz mjesta prebivališta na fakultet da osobno, elektronskom poštom na adresu: dubravka.mijalic@crikvenica.hr ili poštom (preporučeno) dostave, na adresu: 

GRAD CRIKVENICA,
Upravni odjel za društvene djelatnosti i lokalnu samoupravu
Kralja Tomislava 85
51260 CRIKVENICA
s naznakom: "DOKUMENTACIJA ZA SUFINANCIRANJE PRIJEVOZA  STUDENATA“
slijedeću dokumentaciju:
1. Potvrdu o upisu na fakultet za akademsku 2015./2016. godinu 
 (redovni student):
2. Presliku osobne iskaznice ili uvjerenje o prebivalištu;
4. ispunjen obrazac o sufinanciranju prijevoza s ispunjenim podatkom o odabranom prijevozniku (obrazac je sastavni dio ovog javnog poziva i možete ga preuzeti sa Internet stranice Grada).

IV.
Iz Proračuna Grada Crikvenice za 2015. godinu  sufinancirat će se temeljem ovog javnog poziva
	- za srednjoškolce koji putuju iz Selca i  Dramlja u Crikvenicu sufinancira se cijena mjesečne pokazne karte tako da roditeljima preostaje subvencija karata od 100,00 kuna;
	- za srednjoškolce koji putuju iz Jadranova u Crikvenicu sufinancirat će se ostatak cijene karte koja preostaje nakon sufinanciranog dijela od strane države odnosno županije tako da roditeljima preostaje subvencija karata od 100,00 kuna;
	- za ostale srednjoškolce koji putuju iz Selca, Dramlja, Jadranova ili Crikvenice u srednje škole izvan područja Grada Crikvenice (Rijeka, Senj, Bakar, Opatija) sufinancira se 25% ostatka cijene karte koja preostaje nakon sufinanciranog dijela od strane države odnosno županije,
	- za studente sufinancira se  25%  kuponske karte.

V.
	Postupak ostvarivanja prava na sufinanciranje:
	1. dostava tražene dokumentacije (osobno: radnim danom od 8,00 do 15,00 sati, elektroničkom poštom ili preporučenom pošiljkom),  
	Po dostavi tražene dokumentacije, ukoliko učenik/student ostvaruje pravo (uvjet prebivališta i status redovnog učenika/studenta), karta se s popustom kupuje na prodajnim mjestima izabranog prijevoznika. 
	Naknadno donošenje potvrde za mjesece unatrag (primjerice u studenome za rujan i listopad) ne prihvaća se, te učenici/studenti za te mjesece ne mogu ostvariti povrat za plaćene karte. 
Iznimno, tijekom mjeseca rujna svi učenici koji su platili puni iznos mjesečne karte, a ostvarili su pravo na sufinanciranje, mogu zatražiti povrat dostavom računa i ostalih propisanih dokumenata, u Upravnom odjelu za društvene djelatnosti i lokalnu samoupravu (soba br. 15).

